open-index/open-wikipedia-markdown huggingface dataset:
Taekwondo kesäolympialaisissa 2008

'''Pekingin 2008 kesäolympialaisten''' **[[taekwondo]]**kilpailut käytiin 20.–23. elokuuta. Kilpailupaikkana oli *[[Beijing Science and Technology University Gymnasium]]*.

## Mitalistit
Lähde: Sports-Reference
### Miehet

### Naiset

## Lähteet

## Aiheesta muualla
Kamal

**Kamal** on tähtinavigoinnissa käytetty työkalu, jolla määritellään leveyspiiri. Alkujaan kamalia käyttivät arabit islamin kulta-ajalla, myöhemmin kiinalaiset 1700- ja 1800-luvuilla. Sitä on arveltu käytetyn myös muinaisessa Intiassa. Se oli käyttökelpoinen – hyvien sääolosuhteiden vallitessa – vain päiväntasaajan tienoilla ja sillä pystyttiin määrittämään sijainti ainoastaan pohjois-eteläakselin suhteen, eikä sitä siksi käytetty Euroopassa. Työkalun käyttö myös edellytti, että käyttäjä oli "kalibroinut" sen jo aiemmin navigoinnin kohteena olevassa kaupungissa. Navigointiin uusiin kohteisiin se ei täten soveltunut.      

## Rakenne ja käyttö
Kamal oli varsin yksinkertainen navigointityökalu. Pienen levypalan keskeltä lähti naru, johon oli solmittu solmuja osoittamaan eri kaupunkien sijaintia. Navigoija asetti solmun suuhunsa ja kohotti levyn alareunan silmiensä ja toisaalta horisontin tasolle. Levyn yläreunasta etsittiin Pohjantähteä. Mikäli tähti jäi levyn taakse, oli sijainti liian etelässä. Vastaavasti, jos tähti oli levyn yläreunan yläpuolella, oli sijainti liian pohjoisessa.

## Lähteet
*Navigational instruments  

### Viitteet
Albinus (täsmennyssivu)

**Albinus** oli roomalainen cognomen ja arvostettu patriisisuku. Alkuperäinen nimi oli Albus, mutta se piteni Albinukseksi. Tunnettuja Albinus-nimisiä oli:

*Aulus Postumius Albus Regillensis, vuoden 496 eaa. konsuli 
*Spurius Postumius Albus Regillensis, vuoden 466 eaa. konsuli 
*Aulus Postumius Albus Regillensis, vuoden 464 eaa. konsuli 
*Spurius Postumius Albus Regillensis, vuoden 432 eaa. konsuli 
*Publius Postumius Albus Regillensis, Sotatribuuni-konsuli vuonna 414 eaa. 
*Marcus Postumius Albinus Regillensis, kensori 403 eaa.

*Aulus Postumius Albinus Regillensis, sotatribuuni-konsuli vuonna 397 eaa. 
*Spurius Postumius Albinus Regillensis, sotatribuuni-konsuli 394 eaa.
*Spurius Postumius Albinus, konsuli vuosina 334 eaa. ja 321 eaa., toisen samnilaissodan kenraali

*Aulus Postumius Albinus, censori 234 eaa. 
*Lucius Postumius Albinus, konsuli 234 eaa. 

*Spurius Postumius Albinus, vuoden 186 eaa. konsuli 
*Aulus Postumius Albinus Luscus, vuoden 180 eaa. konsuli 
*Spurius Postumius Albinus Paullulus, vuoden 174 eaa. konsuli
*Lucius Postumius Albinus, vuoden 173 eaa. konsuli 
*Aulus Postumius Albinus, Aemilius Paulluksen upseeri kolmannessa makedonialaissodassa. Paullus lähetti hänet solmimaan rauhaa Makedonian kuninkaan Perseuksen kanssa ja myöhemmin Paullus antoi Albinuksen vartioitavaksi Perseuksen ja hänen poikansa. 
*Lucius Postumius Albinus, konsuli 154 eaa. 
*Aulus Postumius Albinus, vuoden 151 eaa. konsuli 
*Spurius Postumius Albinus Magnus, konsuli 148 eaa. 
*Spurius Postumius Albinus, vuoden 110 eaa. konsuli 
*Aulus Postimius Albinus, propreettori 110 eaa.

*Aulus Postumius Albinus, konsuli 99 eaa. 
*Aulus Postumius Albinus, preettori 89 eaa. 
*Decimus Junius Brutus Albinus (adoptoitu), roomalainen kenraali ja yksi Caesarin murhaajista. 

* Lucceius Albinus, Juudean prokuraattori vuosina 62–64 

*Decimus Clodius Albinus, Rooman keisari lyhyen aikaa kunnes Septimius Severus voitti hänet
*Juventinus Albius Ovidius, roomalainen runoilija

## Nykyajan henkilöitä

* Jens Albinus (s. 1965), tanskalainen näyttelijä

## Lähteet
Vicki Peterson

**Victoria Anne Theresa "Vicki" Peterson** (s. 11. tammikuuta 1958) on yhdysvaltalainen rocklaulaja ja -kitaristi. Hän perusti The Bangles -yhtyeen yhdessä Susanna Hoffsin ja siskonsa Debbi Petersonin kanssa.

Petersonin muuhun uraan kuuluu muun muassa toiminta Continental Drifters - ja The Psycho Sisters -yhtyeissä.
Debbi Peterson

**Deborah Mary "Debbi" Peterson** (s. 22. elokuuta 1961) on yhdysvaltalainen rumpali. Hän perusti The Bangles -rockyhtyeen Susanna Hoffsin ja sisarensa Vicki Petersonin kanssa. Hänellä on ollut myös vähemmän tunnettu ura yhtyeen ulkopuolella.

Peterson meni vuonna 1989 naimisiin ääni-insinööri Steven Bottingin kanssa. Parilla on kaksi yhteistä lasta.

## Lähteet
Wilhelm Neumann-Torborg

**Wilhelm Neumann-Torborg** (24. elokuuta 1856 – 31. joulukuuta 1917 Elberfeld) oli saksalainen kuvanveistäjä.

Neumann-Torborg kävi aluksi piirtämässä ja maalaamassa iltakursseilla Elberfeldissä. Vuodesta 1874 vuoteen 1877 hän opiskeli kuvanveistoa Bad Kreuznachissa ja vuodesta 1878 Leipzigin taidekorkeakoulussa. Hän siirtyi vuonna 1880 Berliiniin Akademie der Künsteen. Hänen opettajinaan toimivat Leipzigissa professori Melchior Zur Straßen ja Berliinissä Otto Knille ja Fritz Schaper.

Neumann-Torborg voitti vuonna 1885 Rooman stipendin teoksellaan *Parisin tuomio*, jonka hän oli tehnyt lopputyökseen. Seuraavina vuosina hän eli ja työskenteli Roomassa, jossa hänen vaimonsa Emma Commichau kuoli. Vuonna 1892 Neumann-Torborg palasi takaisin Berliiniin. Hän kuoli vuonna 1917 sairastuttuaan pahoin vierailullaan Elberfeldissä.

## Teoksia
* *Der Schmetterlingsjäger*
* *Parisin tuomio*, kohokuva
* *Psyche*, marmoripatsas
* *Faun und Nymphe*, pronssipatsas
* Wilhelm Dörpfeld -muistomerkki
* *Elberfelder Armenpflegedenkmal*, pronssipatsas
* Keisarinna Auguste Viktorian rintakuva (tuhoutui vuonna 1943)
* Reinhart-Schmidtin memoriaali

Monet Neumann-Torborgin teoksista tuhoutuivat toisen maailmansodan aikana.
Céligny

**Céligny** on kunta Sveitsissä, Geneven kantonissa. Kunnan pinta-ala on 4,46 neliökilometriä ja asukkaita siellä on 845 (31.12.2022)

Céligny on Geneven kantonin eksklaavi, sillä se sijaitsee kokonaan erossa varsinaisesta kantonista. Kunta rajautuu kaakkoa lukuun ottamatta kaikissa ilmansuunnissa Vaud’n kantoniin. Kaakossa, Genevenjärvellä Célignyllä on yhteistä rajaa Ranskan Haute-Savoien departementin kanssa. Célignyn naapurikunnat ovat Arnex-sur-Nyon, Bogis-Bossey, Chavannes-de-Bogis, Crans-près-Céligny, Founex sekä Ranskassa sijaitseva Chens-sur-Léman.

Kunnassa toimii sekä protestanttinen että katolinen seurakunta.

## Väkiluvun kehitys
Kunnan väkiluku on kehittynyt seuraavasti

## Tunnettuja célignyläisiä

Walesiläinen näyttelijä Richard Burton vietti viimeiset vuotensa Célignyssä, ja hänet on haudattu sinne. Myös skotlantilainen romaanikirjailija Alistair MacLean on haudattu Célignyyn. Lisäksi yhteiskuntatieteilijä Vilfredo Pareto asui aikoinaan Célignyssä.

## Lähteet

## Aiheesta muualla

* Historischen Lexikon der Schweiz – Céligny
Bridges to Babylon

**Bridges to Babylon** on The Rolling Stonesin vuonna 1997 julkaistu studioalbumi.

## Kappaleet
*Kaikki kappaleet kirjoittaneet Mick Jagger ja Keith Richards, ellei toisin mainita.
#  
# 
#  
#  
#  
#  
#  
#  
#  
#  
#  
# 
# 

## Kokoonpano
### The Rolling Stones
* Mick Jagger &ndash; laulu, sähkökitara, taustalaulu, akustinen kitara, kosketinsoittimet, huuliharppu, shaker 
* Keith Richards &ndash; sähkökitara, taustalaulu, laulu, akustinen kitara, piano 
* Charlie Watts &ndash; rummut, taustalaulu
* Ron Wood &ndash; sähkökitara, slidekitara, pedal steel -kitara, dobro
### Vierailijat
* Darryl Jones &ndash; basso 
* Blondie Chaplin &ndash; taustalaulu, tamburiini, piano, basso, lyömäsoittimet, shaker, marakassi
*Matt Clifford &ndash; piano, organ 
*Pierre de Beauport &ndash; 6-kielinen basso, piano 
* Bernard Fowler &ndash; taustalaulu
* Jim Keltner &ndash; lyömäsoittimet, shaker 
* Darrell Leonard &ndash; trumpetti 
* Biz Markee &ndash; rap 
* Jamie Muhoberac &ndash; kosketinsoittimet, basso 
* Me'Shell Ndegeocello &ndash; basso 
* Billy Preston &ndash; organ 
* Danny Saber &ndash; basso, sähkökitara, klavinetti, kosketinsoittimet
* Kenny Aronoff &ndash; ämpäri 
* Jeff Sarli &ndash; basso 
* Wayne Shorter &ndash; saksofoni 
* Joe Sublett &ndash; saksofoni 
* Benmont Tench &ndash; organ, piano, kosketinsoittimet 
* Waddy Wachtel &ndash; sähkökitara, akustinen kitara, taustalaulu
* Don Was &ndash; piano, basso, kosketinsoittimet 
* Doug Wimbish &ndash; taustalaulu, basso

## Arvostelut
* Allmusic () 

## Lähteet
Rama Yade

**Ramatoulaye Yade** (s. 13. joulukuuta 1976, Dakar, Senegal) on ranskalaisen Union pour un Mouvement Populaire -puolueen poliitikko. Hän oli vuosina 2007–2010 Ranskan ihmisoikeusministeri.

Valmistuttuaan tohtoriksi Sciences-Po Parisista vuonna 2000 Yade aloitti uransa vuonna 2002 korkeana virkamiehenä Ranskan senaatin sosiaali- ja koulutusvaliokunnassa. Vuonna 2005 hänet nimitettiin viestintäjohtajaksi parlamentin tv-verkostoon Public Sénat, jossa hän toimi kahden vuoden ajan.

Yade toimi vuosina 2007–2010 ulkoasioista ja ihmisoikeuksista vastaavana apulaisulkoministerinä François Fillonin ensimmäisessä hallituksessa Nicolas Sarkozyn ollessa presidenttinä. Vuonna 2009 hänet nimitettiin urheiluministeriksi François Fillonin toiseen hallitukseen. Vuonna 2010 hänet nimitettiin Ranskan Unescon suurlähettilääksi. Tässä tehtävässä hän palveli vuoteen 2012 asti. . Vuonna 2021 hänet nimitettiin Washingtonissa toimivan ajatushautomon Atlantic Councilin Afrikan asioista vastaavaksi johtajaksi.

Rama Yaden erityinen kiinnostuksen kohde ovat nuorisoasiat ja lasten oikeudet. Hän vastaa koulutuksesta Union des démocrates et indépendantsin (UDI) varjokabinetissa. Rama Yade on julkaissut useita kirjoja nuoriso- ja koulutusasioista, vähemmistöijen asemasta  ja ihmisoikeuksista.

Rama Yade ollut naimisissa Joseph Zimet'n kanssa ja heillä on tytär. Uskonnoltaan Yade on muslimi.

## Lähteet
Gaius Sulpicius Gallus

**Gaius Sulpicius Gallus** oli roomalainen kenraali ja valtiomies sekä oraattori.

Kolmannessa makedonialaissodassa hän oli yksi kenraali Lucius Aemilius Paulluksen upseereista Makedoniassa ja osallistui muun muassa Pydnan taisteluun vuonna 168 eaa.

Tämän jälkeen Gallus palasi Roomaan, jossa hänet valittiin konsuliksi yhdessä Marcus Claudius Marcelluksen kanssa vuonna 166 eaa. Samana vuonna hän alisti liguurit Rooman valtaan. Vuonna 164 eaa. Gallus lähti lähettiläänä Kreikkaan ja Aasiaan missä hän piti kokouksen Sardessa, jossa käsiteltiin Anatolian kaupunkien syytteitä Pergamonin kuningas Eumenes II:ta vastaan.

Gallus luki myös astronomiaa ja tunsi hyvin Kreikkaa. Eräs kuun kraatteri on myös nimetty Galluksen mukaan.

## Lähteet
*
NBA-kausi 2004–2005

**NBA-kausi 2004–2005** oli NBA-liigan 59. kausi. Runkosarja käynnistyi 2. marraskuuta 2004 ja päättyi 20. huhtikuuta 2005. Pudotuspelit päättyivät 23. kesäkuuta 2005 San Antonio Spursin voitettua puolustavan mestarin, Detroit Pistonsin otteluvoitoin 4–3.

## Tapahtumia

* NBA:n joukkuemäärä kasvoi 30:een Charlotte Bobcatsin pelattua ensimmäisen kautensa.
* Täksi kaudeksi NBA:n divisioonien lukumäärä nostettiin kuuteen, joissa kussakin on viisi joukkuetta. New Orleans Hornets siirtyi tämän johdosta läntiseen konferenssiin.
*  pelattiin 20. helmikuuta 2005 Denverissä. Idän joukkue voitti 125–115 ja ottelun parhaana pelaajana palkittiin Allen Iverson.
* Ennen kauden alkua Shaquille O'Neal kaupattiin Miami Heatiin hänen riitaannuttua Lakers-joukkuekaverinsa Kobe Bryantin kanssa. O'Nealin sekä valmentaja Phil Jacksonin lähdön vuoksi Lakers jäi historiansa viidennen kerran pudotuspelien ulkopuolelle.
* Ennen kauden alkua Phoenix Suns teki sopimuksen Steve Nashin kanssa. Nashin pelintekijätaitojen ja uuden valmentajan, Mike D'Antonin hyökkäysvoittoisen taktiikan avulla joukkue voitti 33 ottelua enemmän kuin edellisellä kaudella. Phoenix voitti runkosarjan, Nash valittiin kauden arvokkaimmaksi pelaajaksi ja D'Antoni vuoden valmentajaksi.
* Runkosarjan alkupään ottelu Detroitin ja Indianan välillä keskeytyi 45,9 sekuntia ennen ottelun loppua pelaajien ja katsojien väliseen joukkotappeluun. NBA jakoi ennätysmäärän pelikieltoja, huomionarvoisimpana Ron Artestin loppukauden kestänyt rangaistus.
* Chicago Bulls pääsi pudotuspeleihin ensimmäistä kertaa sitten vuoden 1998 mestaruutensa (samana kesänä muun muassa Michael Jordan, Scottie Pippen ja Dennis Rodman lähtivät joukkueesta).

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Steve Nash, Phoenix Suns
* **Vuoden tulokas:** Emeka Okafor, Charlotte Bobcats
* **Vuoden puolustuspelaaja:** Ben Wallace, Detroit Pistons
* **Paras kuudes pelaaja:** Ben Gordon, Chicago Bulls
* **Kehittynein pelaaja:** Bobby Simmons, Los Angeles Clippers
* **Vuoden valmentaja:** Mike D'Antoni, Phoenix Suns
* **Finaalien MVP:** Tim Duncan, San Antonio Spurs

## Aiheesta muualla
Veljeskirjat

**Veljeskirjat** ovat keskiaikaisien luostarien listauksia, joihin on merkitty luostariveljeskunnan jäsenet. Ne sisälsivät myös nimet luostarin perustajista ja hyväntekijöistä henkilöihin, joilla oli läheinen suhde itse luostariin, jotta munkit voisivat rukoilla heidän puolestaan. Kirjoja käytettiin 700-luvulta 1300-luvulle. Vuosipäiväkirjat ovat monessa mielessä niiden seuraajia.

Veljeskirjat ovat rikas varhaiskeskiajan henkilö- ja kielihistorian lähde.
Elävä meri

**Elävä meri** () on Jacques-Yves Cousteaun ohjaama ja tuottama dokumenttielokuva, joka julkaistiin vuonna 1964. Elokuva palkittiin parhaan dokumentin Oscarilla.

*Elävä meri* käsittelee Cousteaun Conshelf II -hanketta, jossa joukko sukeltajia vietti kuukauden kymmenen metrin syvyydessä Punaisenmeren pohjassa. Se onkin ensimmäinen kokonaan merenpinnan alapuolella kuvattu elokuva. *Elävä meri* keskittyy pitkälti kuvaamaan sukeltajien elämää pinnan alla. Luonto on tällä kertaa sivuosassa, mutta sitäkin käsitellään. Cousteau kuvasi elokuvassa useita sellaisia merenpohjan eläimiä, joita ei aiemmin ollut saatu taltioitua filmille.

Jotkut elokuvakriitikot epäilivät Cousteauta muutamien kohtauksien lavastamisesta. Osan dramaattisista kohtauksista katsottiin varmasti kuvatun sisäaltaassa. Cousteau otti syytteet hyökkäyksinä ja tuli julkisuuteen selittämään elokuvan teossa käytettyjä uusia ja vaikeita tekniikoita.

## Lähteet

## Aiheesta muualla
* 
*
Nälkä (romaani)

**Nälkä** () on norjalaisen kirjailija Knut Hamsunin läpimurtoromaani, joka julkaistiin lopullisessa muodossaan vuonna 1890. Ennen romaanin julkaisemista Hamsun oli julkaissut osia teoksestaan tanskalaisessa *[[Ny Jord]]* -lehdessä vuonna 1888. Romaania on pidetty 1900-luvun kirjallisuuden lähtölaukauksena ja poikkeuksellisen taidokkaana esimerkkinä modernista psykologiaan perustuvasta kirjallisuudesta. Romaani perustuu Hamsunin omiin kokemuksiin köyhänä kirjailijana ennen kirjallista läpimurtoaan vuonna 1890. Fin de sièclen Kristianiaan (nyk. Oslo) sijoittuva teos seuraa nälkää näkevän nuoren miehen edesottamuksia.

## Elokuvaversiot

* *Nälkä* (2001), ohjaaja Maria Giese
* *Nälkä* (1966), ohjaaja Henning Carlsen
Ikoti

**Ikoti** () on georgialaiskylä kansainvälisesti katsottuna Georgiaan kuuluvassa Mtskheta-Mtianetin maakunnassa. Kylä sijaitsee de facto Venäjän federaation vuoden 2008 Venäjä–Georgian sodan aikana miehittämässä Etelä-Ossetiassa. Kylä sijaitsee Tskhinvalista itäitäkaakkoon ja Gorista pohjoiseen ja Akhalgorista vajaat kaksi kilometriä pohjoiseen.  

## Muuta
Etelä-Ossetiaa kontrolloivan Venäjän federaation asevoimien kenraaliluutnantti Anatoli Nogovitsyn ilmoitti, että alueelle tulee Venäjän muodostaman turvallisuusvyöhykkeen uloin piste. Koko turvallisuusvyöhykettä vartioi 272 rauhanturvaajaa. 

## Lähteet

## Aiheesta muualla
* 
* Neuvostoliiton aikainen karttalehti Gruusian SSR:n alueen osasta, Ikoti aivan kartan oikeassa laidassa, korkeussuunnassa keskellä karttalehteä (kartassa nimellä Икоти) (1979)  (narod.ru)
Lucius Postumius Albinus (vuoden 173 eaa. konsuli)

**Lucius Postumius Albinus** oli roomalainen valtiomies, joka toimi konsulina vuonna 173 eaa.

Albinus oli preettorina vuonna 180 eaa., jolloin hänet lähetettiin Hispania Ulteriorin provinssiin nykyiseen Espanjaan. Albinus kukisti siellä lukuisia heimoja muun muassa lusitaanit. Vuonna 178 eaa. Albinus palasi takaisin Roomaan ja sai triumfin ansioistaan Hispania Ulteriorissa.

Vuonna 173 eaa. hänet valittiin konsuliksi yhdessä Marcus Popillius Laenaksen kanssa, jolloin hänen piti lähteä sotaretkelle Liguriaan. Albinus kuitenkin joutui lähtemään Campaniaan, Etelä-Italiaan selvittämään riitaa valtion ja yksityishenkilöiden välillä. Tämä vei koko kesän, joten hän ei pystynyt lähtemään provinssiinsa Liguriaan.

Vuonna 171 eaa. Albinus lähti lähettiläänä tapaamaan Numidian kuningasta Masinissaa sekä karthagolaisia tavoitteenaan kutsua joukkoja sotaan Makedonian kuningasta Perseusta vastaan. Kaksi vuotta myöhemmin hän oli ehdolla kensoriksi, mutta häntä ei lopulta valittu. Seuraavana vuonna hän oli Lucius Aemilius Paulluksen mukana Makedonian sotaretkellä ja johti yhtä legioonaa ratkaisevassa Pydnan taistelussa.

Albinus oli luultavasti Spurius Postumius Albinus Paulluluksen ja Aulus Postumius Albinus Luscuksen veli.

## Lähteet
* Livius: *[[Ab urbe condita (kirja)|Ab urbe condita]]*
* ''From the Founding of the City''

### Viitteet
Karaleti

**Karaleti** on georgialainen kylä  kansainvälisesti katsottuna Georgiaan kuuluvassa Šida Kartlin maakunnassa. Kylä sijaitsee de facto Venäjän federaation vuoden 2008 Venäjä–Georgian sodan aikana miehittämässä  Etelä-Ossetiassa. Se sijaitsee noin kahdeksan kilometriä Gorista pohjoiseen Tskhinvaliin joen itäpuolelta johtavan tien varrella.

Karalatiin tulee Venäjän federaation asevoimien muodostaman Etelä-Ossetian turvallisuusvyöhykkeen yksi uloimmista kahdeksasta tarkastuspisteestä. Ulkokehän tarkastuspisteet sijaitsevat georgialasessa Perevin kylässä . Alissa, Hvenakotsassa, Zarianissa, Karaletissa, Šavšebissa, Monasterissa, Ikotissa ja Gorodan kukkuloilla.  

## Lähteet

## Aiheesta muualla
GStreamer

**GStreamer** on sovelluskehys multimediaohjelmistojen tekemiseen. GStreamer on toteutettu enimmäkseen C-kielellä. GStreamerin pluginit on julkaistu GNU LGPL -lisenssillä ja lisäksi joissakin tapauksissa käytetään lisäehtoa, jolloin GNU GPL-lisensoituja ohjelmia voi levittää yhdessä GStreamerin kanssa.

GStreamer toimii useimmilla merkittävillä käyttöjärjestelmillä joita ovat Linux, Android, Mac OS X, Windows, iOS sekä useimmat BSD-johdannaiset sekä kaupalliset Unixit, Solaris ja Symbian. GStreameria voidaan suorittaa useimmilla merkittävillä laitteistoarkkitehtuureilla mukaan lukien x86, ARM, MIPS, SPARC ja PowerPC 32- ja 64-bittisinä versioina. Se on siirretty useille käyttöjärjestelmille, suorittimille ja kääntäjille.

Sovereign Tech Fund (STF) on rahoittanut projektia jotta osat siitä kirjoitettaisiin uudestaan Rust-kielellä. STF:n rahoittaja on Saksan hallituksen Bundesministerium für Wirtschaft und Klimaschutz, joka on rahoittanut myös GNOME-projektia.

## Käyttö
GStreamer on sisältynyt GNOME-työpöytäympäristöön julkaisusta 2.2 lähtien. GNOME suosittelee GSteamerin hyödyntämistä GNOME- ja GTK+ -sovelluksissa.

GStreamer on käytössä myös Nokian Internet Tablet -laitteissa Nokia 770, N800, N810 ja N900.

## Tekniikka
GStreamer voi kytkeytyä toisiin multimediakehyksiin olemassa olevien komponenttien käyttämiseksi:
* OpenMAX-IL (Linux/Unix)
* DirectShow (Windows)
* QuickTime (Mac OS X)

Heinäkuussa 2021 kerrottiin kokeellisesta tuesta Vulkan Video -laajennukselle. Vulkan Video -tukea on kehitetty myös FFmpeg ja Mesa 3D -kirjastoissa.
Myös Intelin VA-API-rajapinnalle on kehitetty tukea. Vulkan-tuki H.264 ja H.265 -dekoodaukselle julkaistiin versiossa 1.24. Versiossa 1.26 on lisätty tuki H.266, LCEVC ja JPEG XS -koodekeille.

GStreamer sisältää ohjelmointirajapinnan (API) sovelluksille, arkkitehtuurin laajentamiselle, mediatyyppien tunnistamisen, synkronointimekanismin ja lisäosia sekä työkaluja. Lisäosat jaetaan protokollan, lähteen, mediatyypin, koodekin, suodattimen ja kohteen (*sink*) mukaan. GStreamer jaetaan useissa paketeissa, joita ovat ydinpaketti, plugins-base, plugins-good, plugins-ugly, plugins-bad ja libav-tuki. Plugins-paketit ovat jaettu sen mukaan, miten laadukkaita koodekkien toteutukset ovat tai onko jakelemisessa mahdollisesti lisenssien yhteensopivuuden kanssa ongelmia.

## Lähteet

## Aiheesta muualla
* GStreamer imaging pipeline configuration (PDF)
M-Team

**Urheiluseura M-Team ry** eli **M-Team** on vuonna 1996 perustettu helsinkiläinen salibandyn erikoisseura, johon kuuluvat jäseninä Helsingin M-Team ry ja Vantaan M-Team ry. Seura syntyi, kun Martinpääskyt ja Meikku päättivät yhdistyä. Seuralla on yhteensä 13 joukkuetta ja kuusi juniorikerhoa. Kaudella 2024-2025 miesten edustusjoukkue pelaa Divarissa. Seura on Nuori Suomi -sinettiseura.

## Miehet
M-Teamin miesten edustusjoukkue pelaa kaudella 2018-2019 Divaria. Joukkueen kotihallina toimii AC Ruskeasuo
### M-Team kaudella 2018-2019

**Päävalmentaja**
* Jari Hamström

**Maalivahdit**
* 8 Simo Metsikkö
* 33 Marcel Straubhaar

**Puolustajat**
* 3 Jan Selin
* 10 Eetu Erkkilä
* 14 Aleksi Urho
* 16 Kaido Valjakka
* 16 Niko Mäkinen
* 20 Jere Rekilä
* 28 Timo Elomaa
* 31 Ville Heino
* 56 Aki Mäkinen
* 77 Teemu Jaakkola
* 86 Arttu Mäkelä

**Hyökkääjät**
* 5 Robert Andersson
* 9 Mikko Levänen
* 15 Onni Kähkönen
* 18 Teemu Savolainen
* 23 Julius Jousi
* 25 Niko Saarinen
* 26 Aake Eronen
* 29 Antti Itkonen
* 51 Henri Eskelinen
* 58 Oliver Sedoff
* 61 Sampo Laukkala
* 64 Niklas Niemi
* 71 Simo Paulaharju
* 76 Jesse Jokelainen
* 88 Anssi Tikkanen
* 90 Mikko Pasanen
* 97 Janne Makkonen

## Miehet II
 

**M-Team United** (ent. Vantaan M-Team) on vuonna 2001 perustettu M-Teamin miesten edustusjoukkueen farmiseura.

## Lähteet

## Aiheesta muualla
*  Seuran kotisivu
Ritsatriptaani

**Ritsatriptaani** on triptaaneihin kuuluva migreenin hoitoon käytettettävä kohtauslääke. Muiden triptaaneiden tapaan ritsatriptaani toimii sitoutumalla aivojen 5-HT<sub>1</sub>-reseptoreihin, mikä supistaa migreenikohtauksessa laajenneita aivoverisuonia. Suomessa ritsatriptaania myydään valmistenimillä Maxalt, Maxalt Rapitab, ja Rizatriptan Stada.

Ritsatriptaania ei tule käyttää henkilöillä, joilla on iskeeminen sydänsairaus, Prinzmetalin angiina, tuore TIA (*transient ischaemic attack*), lukinkalvonalainen verenvuoto, aivoinfarkti, korkea verenpaine tai vaikea munuaisten vajaatoiminta.

## Katso myös
*Sumatriptaani
*Tsolmitriptaani

## Lähteet

## Aiheesta muualla
*Lääkelaitos: Maxalt Rapitab 
*Työterveyskirjasto: Ritsatriptaan 
*DrugBank: Rizatriptan 
*PubChem: Rizatriptan 
*KEGG: Rizatriptan 
*ChemBlink: Rizatriptan 
*Onko triptaaneilla todellisia eroja? Lääketieteellinen Aikakauskirja Duodecim 2004;120(3):329-35
Ofeltes

**Ofeltes** (; ), joka tunnetaan myös nimellä **Arkhemoros** (; ), oli kreikkalaisessa mytologiassa Nemean kuninkaan Lykurgoksen ja Eurydiken poika.

Lykurgos pyysi oraakkelilta neuvoa heti poikansa syntymän jälkeen saadakseen selville, miten hän voisi varmistaa lapsensa terveyden ja onnen. Oraakkeli vastasi, että lapsi ei saisi koskea maahan ennen kuin hän oppisi kävelemään.

Eräänä päivänä Hypsipyle, Ofelteen hoitaja, oli kävelyllä kantaen nuorta Ofeltesta käsivarsillaan. Hän kohtasi seitsemän Thebaa vastaan marssinutta sotapäällikköä, jotka kysyivät häneltä lähimmän kaivon sijaintia. Hypsipyle laski Ofelteen maahan selleripetiin ja lähti näyttämään kenraaleille kaivon sijaintia. Hänen poissa ollessaan käärme kuitenkin kuristi lapsen.

Ofelteen kuoleman jälkeen hänet nimettiin Arkhemorokseksi (suom. turmion tuottaja). Sotapäälliköt järjestivät hautajaisjuhlallisuudet Ofelteen muistoksi ja järjestivät hautajaiskisat hänen kunniakseen. Erään myytin mukaan Nemean kisat saivat alkunsa näistä kisoista.

## Lähteet
Audio Video Standard

**Audio Video Standard** eli *AVS* on koodekki video- ja audiodatan pakkaukseen. Aloite koodekin kehitykseen tuli Kiinan valtiolta ja kiinalaisilla yrityksillä hallussaan 90% koodekkiin liittyvistä patenteista . AVS videota ja audiota sisältävät kääretiedostot ovat .avs päätteisiä.

OpenAVS-projekti on toteuttanut avoimen lähdekoodin toteutuksen AVS videodekooderista. Dekooderi löytyy libavcodec-kirjastosta ja on integroitu joihinkin ilmaisiin mediasoittimiin kuten Mplayer, VLC ja Xine.

## Lähteet
Katri Tapola

**Katri Tapola** (s. 21. joulukuuta 1961 Ilmajoki) on suomalainen kirjailija. Hän on kirjoittanut sekä aikuisille että lapsille. Tapolan esikoisromaani *Kalpeat tytöt* palkittiin Helsingin Sanomain kirjallisuuspalkinnolla vuonna 1998. Se oli samana vuonna myös Akateemisen Kirjakaupan myydyin esikoisteos. 

Tapola valmistui filosofian maisteriksi Helsingin yliopistosta vuonna 1994 pääaineenaan yleinen kielitiede ja sivuaineena romaaninen filologia (ranska). Hän on ollut vapaa kirjailija vuodesta 2001. Kaunokirjallisen työn ohella Tapola tekee opetustöitä ja kirjoittaa lehtijuttuja. Hän on työskennellyt myös tiedotusneuvojana, kirjastovirkailijana, kustannustoimittajana ja kääntäjänä.

Katri Tapolan ja Virpi Talvitien lastenkirja *Kivikauppaa ja ketunleipiä* palkittiin Arvid Lydecken -palkinnolla vuonna 2002. Vuonna 2023 Tapola sai Tirlittan-palkinnon, jonka perusteluissa häntä kiitettiin erityisesti monikielisistä lastenkirjoistaan.

## Yksityiselämä
Tapolan äiti oli näyttelijä Tuulikki Schreck. Hänen enonsa oli kirjailija ja kustannustoimittaja Jyri Schreck. Myös Tapolan sisar Päivi Tapola on kirjailija. 

## Tuotanto
### Aikuisten romaanit
* 
* 
* 
* 
* 
* 
* 

### Lastenkirjat
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* *Olav ja hämäränmaa*. Kuvitus: Selja Raudas. Helsinki: KUU-kustannus, 2020. .
* 
* 
* *Tuulen myötä.* (Kuvitus Sanna Pelliccioni) Vantaa: Enostone, 2021. .
* *Linnun neljä laulua*. (Kuvitus: Selja Raudas) Helsinki: Aviador, 2022. .
* 
* 
* 

### Muut
* Kaksi novellia kokoelmassa *Loputtomat hunnut*, toim. Sara Heinämaa ja Päivi Tapola, WSOY 1988.
**Juhannus kaupungissa* (novelli). Tilaustyö Helsingin 450-vuotisjuhlakirjaan *Sankarina Helsinki*. Helsingin kaupunginkanslia & Otava 2000.
**Haudasta nousee hemmo*, yksi kirjoittajista ryhmässä **M. E. Kuusi**, WSOY, 2010.
**Keikalla katoaa Gibson*, yksi kirjoittajista ryhmässä **M. E. Kuusi**, WSOY, 2011.
* 
* 

## Lähteet
Triptaanit

**Triptaanit** ovat migreenin akuuttihoidossa käytettäviä lääkkeitä. Triptaanit sitoutuvat 5-HT1- eli serotoniinireseptoreihin supistaen migreenikohtauksessa laajenneita aivojen ja muun pään alueen verisuonia, estämällä tulehdusreaktiota sekä vähentämällä kipua. 50–80 prosentissa tapauksista triptaanit lievittävät migreenioireita noin kahden tunnin kuluessa lääkkeen ottamisesta. Hyvien hoitotulosten ja vähäisempien haittavaikutusten vuoksi triptaanit ovat syrjäyttäneet migreenin hoidossa aiemmin käytetyt torajyväalkaloidit; kuten esimerkiksi ergotamiinin jota käytettiin aikaisemmin kofeiinin kanssa yhdistelmälääkkeenä.

Triptaanien käyttöä voivat estää iskeeminen sydänsairaus, Prinzmetalin angiina, tuore TIA, lukinkalvonalainen verenvuoto, aivoinfarkti, hoitamaton tai muuten korkea verenpaine ja vaikea munuaisten vajaatoiminta. Triptaanien haittavaikutuksina esiintyy väsymystä, huimausta sekä kaulassa ja ylärintakehässä ilmenevää painon tai puristuksen tunnetta, joka ei ilmeisesti liity sepelsuoniin. Triptaaneilla voi olla haitallisia yhteisvaikutuksia ergotamiinin ja sen johdannaisten kanssa, selektiivisten serotoniinin takaisinoton estäjien ja serotoniinin-noradrenaliinin takaisinoton estäjien kanssa.

## Katso myös
Seuraavat triptaanit kuuluvat anatomis-terapeuttis-kemiallisessa lääkeluokituksessa (ATC) luokkaan N02CC eli selektiiviset 5HT1-reseptoriagonistit.

## Lähteet
* 

## Aiheesta muualla
*Terveyskirjasto: Mikko Kallela, Onko triptaaneilla todellisia eroja? Duodecim 2004;120:329–35
Kuibyšev

**Kuibyšev** tarkoittaa seuraavia asioita:

* Valerian Kuibyšev (1888–1935), neuvostoliittolainen poliitikko
* Kuibyšev, kaupunki Novosibirskin alueella Venäjällä
* Kuibyšev, Samaran kaupungin nimi vuosina 1935–1991
* Kuibyšev, Bolgarin kaupungin nimi vuosina 1935–1991
* Kuibyševin tekojärvi, tekojärvi Volgan keskijuoksulla
* Kuibyševin piiri, kaupunkipiiri Donetskissa, Ukrainassa.
Meningoenkefaliitti

**Meningoenkefaliitti** tarkoittaa sekä aivojen että aivokalvojen tulehdusta. Yleisimmin taudin aiheuttaa virus, mutta sen voi aiheuttaa myös bakteeri. 

## Katso myös
*meningiitti
*enkefaliitti

## Aiheesta muualla
*Terveysportti
Moodle

**Moodle** on ilmainen, avoimen lähdekoodin oliopohjainen oppimisalusta eli virtuaalinen oppimisympäristö (VLE), joka soveltuu monenlaisille käyttäjäryhmille erilaisiin käyttötarkoituksiin. Se on vapaasti saatavissa ja ladattavissa Moodlen sivustolta. Moodle tarjoaa työvälineitä mm. vuorovaikutukseen, sisällöntuottamiseen ja materiaalin jakamiseen. Moodlea voi räätälöidä monipuolisilla liitännäisohjelmilla. Moodleen saa teemoja, joilla ulkonäköä voi muokata mieleisekseen.

Moodlen nimi tulee alun perin kehittäjänsä Martin Dougiamaksen etunimen ensimmäisestä kirjaimesta, mutta sittemmin nimi on ollut akronyymi englanninkielisistä sanoista ”Modular Object-Oriented Dynamic Learning Environment”.

Moodlea on alettu kehittää vuodesta 1999 (vuodesta 2001 lähtien nykyisellä arkkitehtuurilla). Oppimisympäristön päätekijänä on australialainen Martin Dougiamas. Moodle on käännetty 80 eri kielelle. Toukokuun 2011 tilastojen mukaan Moodlea käyttää 54 305 rekisteröityä sivustoa, joissa 42 miljoonaa käyttäjää ja 4,4 miljoonaa kurssia.

## Rakenne
Moodlella voi rakentaa kursseja. Opiskelijat voivat liittyä niihin vapaasti tai ns. avaimen saatuaan. Kursseilla voi julkaista materiaalia (mm. ajastetusti) sekä tehdä koemaisia testejä. Moodlessa myös käyttäjien välinen pikaviestien lähetys on mahdollista. Moodleen voi lisäksi luoda wikejä, keskustelualueita sekä itsearviointia ja vertaisarviointia hyödyntäviä työpajoja.

## Alustat
Moodle toimii Linuxissa, MS Windowsissa ja Mac OS -käyttöjärjestelmässä ja se on toteutettu pääosin PHP-kielellä. Järjestelmän kehittämisessä käytetään muitakin ohjelmointikieliä, kuten Javaa ja Java EE -tekniikkaa.

## Lähteet

## Kirjallisuutta
*
*
(Sähköisessä muodossa: 164-moodlen-perusteet-teos-saehkoeisessae-muodossa.html )
*

## Aiheesta muualla

* Suomalaisia Moodle-sivustoja 
* www.verkko-opisto.net 
* MoodleDocs-sivut suomeksi
* Karelia ammattikorkeakoulun Moodle opettajan opas 2.4 
* Karelia ammattikorkeakoulun Moodle opiskelijan opas 2.4 
* Kemi-Tornion ammattikorkeakoulun Moodle opettajan opas 1.6.4 
* Tampereen yliopiston Opetusteknologiakeskuksen Moodle-materiaalit, Opettajan ohjeet (06/2007 versio 1.5.4)
* Mediamaisteri  Sivusto oli aiemmin suomalainen Moodle-yhteisö, mutta nykyisin se on Mediamaisteri Groupin hallinnassa. Suomenkielinen Moodle-keskustelu on siirtynyt Moodlen alkuperäissivuston keskustelualueille.
* moodle.org - moodlen alkuperäissivusto
* Moodle Portal - Wikiversity Sandbox Server
* E-Learning
Verihelttajauhikas

**Verihelttajauhikas** (*Melanophyllum echinatum*) on kupera tai laakealakkinen ruskehtava jauhikaslaji. Sienen jalka on punainen tai ruskea. Sieni haisee pahalle eikä ole ruokasieni. Se kasvaa kosteikoissa pensaiden juurella lehtimetsissä ja kasvihuoneissa. Se on Suomessa harvinainen.

## Lähteet
Keltaryhäkäs

**Keltaryhäkäs** (*Cystoderma amianthinum*) on okrankeltainen laakea ryhäkkäisiin kuuluva sienilaji. Lakin leveys on 1,5–4 senttimetriä ja sen reunalla on vaaleita suojusjätteitä. Sienen heltat ovat valkoiset. Jalka on okrankeltainen ja 3–6 senttimetriä pitkä. Sienen malto on vaaleaa tai vaaleankeltaista. Keltaryhäkäs kasvaa yleisenä koko Suomessa kuusi- ja havumetsien sammalikoissa, lehdoissa, puistoissa ja kedoilla. Kasvuaika on elokuusta lokakuuhun. Laji on luokiteltu Suomessa elinvoimaiseksi.

## Lähteet

## Aiheesta muualla
* Cystoderma amianthinum, keltaryhäkäs @ Natural Fungi in Finland
* [''Cystoderma amianthinum'' (keltaryhäkäs)](https://kkuntze.1g.fi/kuvat/Organisms+(eli%C3%B6t)/Fungi+(sienet)/Basidiomycota+(kantasienet)/Agaricomycetes+(avokantaiset)/Agaricales+(helttasienet)/Cystoderma+amianthinum+(keltaryh%C3%A4k%C3%A4s)/)
Tahmaukonsieni

**Tahmaukonsieni** (*Chamaemyces fracidus*) on valkoinen, kalpeankeltainen tai oljenvärinen tahmaukonsienilaji. Sen lakki on 4–8 senttimetriä leveä. Heltat ovat valkoiset tai muuttuvat myöhemmin kellertäviksi. Sen jalka on 3–6 senttimetriä pitkä, kellanruskea ja siinä on heikko valkoinen rengas. Malto on valkoista. Sieni haisee pahalta eikä ole ruokasieni. Sieni kasvaa laitumilla ja avoimissa metsissä. Se on Suomessa erittäin harvinainen, ja sitä tunnetaan vain muutamalta paikalta. Kasvuaika on elokuusta syyskuuhun. Se on luokiteltu vaarantuneeksi lajiksi.

## Lähteet
* 

### Viitteet

## Aiheesta muualla
*Laji.fi: Tahmaukonsieni (''Chamaemyces fracidus'')
*Naturephoto: tahmaukonsieni (''Chamaemyces fracidus'')
*[Ymparisto.fi: Paraisten kalkkialueet](http://www.ymparisto.fi/fi-FI/Luonto/Suojelualueet/Natura_2000_alueet/Paraisten_kalkkialueet(5338))
Keltamesisieni

**Keltamesisieni** (*Armillaria mellea*, syn. *Armillariella mellea*) on okranvärinen tai kullanruskea, oliivinvärinen mesisienilaji. Sienen lakki on tummanruskeiden suomujen peitossa. Jalka on valkea ja siinä on valkokellertävä rengas. Heltat ovat valkoiset ja muuttuvat vanhemmiten punertaviksi. Maku on mieto, mutta vanhemmissa sienissä metallimainen. Lähisukulainen on pohjanmesisieni (*Armillariella borealis*). Sieni on syötävä, mutta voi aiheuttaa kiehauttamattomana pahoinvointia. Se kasvaa rykelminä lahoilla ja elävillä puilla sekä kannoilla, mutta ei Suomessa. Laji on laajasti levinnyt Aasiaan, Afrikkaan, Amerikkaan ja Eurooppaan.

Tieteellinen nimi *Armillaria mellea* on aikoinaan tarkoittanut muitakin mesisieniä, myös Suomessa kasvavia.

## Lähteet

## Aiheesta muualla
*MushroomExpert: Armillaria mellea 
*Centre for Agriculture and Biosciences International (CABI): Armillaria mellea (armillaria root rot)
Posliinisieni

**Posliinisieni** (*Mucidula mucida*, syn. *Oudemansiella mucida*) on kellomainen tai puolipallomainen limainen valkea sienilaji. Sen heltat ovat valkoiset. Sitkeä jalka on vaalea tai vaaleanharmaa. Posliinisieni kasvaa pyökinrungoilla jopa korkealla puissa, mutta myös pudonneilla oksilla. Posliinisieni on keskieurooppalainen laji eikä sitä esiinny Suomessa.

## Lähteet
Sinihelttajauhikas

**Sinihelttajauhikas** (*Melanophyllum eyrei*) on kupera, likaisenruskea sienilaji. Sienen heltat ovat harmaanvihreät. Jalka on lakin värinen ja jauheinen. Sieni kasvaa lehtimetsissä multamailla. Se on Suomessa erittäin harvinainen ja siitä tunnetaan vain yksi varma löytö.

## Lähteet
Kurttujuurekas

**Kurttujuurekas** (*Xerula radicata*, syn. *Oudemansiella radicata*) on kellomainen, laakea ja limalakkinen juurekaslaji. Sen lakki on vaalean kellanruskea. Sienen jalka on valkea ja tyvestä kellanruskea. Sieni maistuu miedolta. Heltat ovat valkoiset. Sieni kasvaa lehtipuiden juurilla erityisesti pyökin seuralaisena. Se on tavattu Suomesta Varsinais-Suomen tammimetsistä hyvin harvinaisena.

## Lähteet
Basedowin tauti

**Basedowin tauti** eli **Gravesin tauti** on autoimmuunisairaus, joka on  kilpirauhasen liikatoiminnan yleisin aiheuttaja. Siinä elimistö tuottaa kilpirauhasta stimuloivia vasta-aineita, jotka sitoutuvat tyreotropiinin (TSH) reseptoriin ja näin TSH:n tapaan kiihdyttävät kilpirauhasen toimintaa aiheuttaen hypertyreoosin eli kilpirauhasen liikatoiminnan. Taudille voi olla perinnöllinen alttius.

Taudin voivat laukaista henkinen stressi ja tupakointi. Jälkimmäinen on erityisen suuri tautiin kuuluvien silmäoireiden vaaratekijä. Silmäoireisiin kuuluu muun muassa silmän takakuopan sidekudoksen kasvu, joka työntää silmää ulospäin kuopastaan (eksoftalmus). Muutos on itsestään palautumaton, vaikka tauti hoidettaisiin. Erilaisilla hoitoimenpiteillä saavutetaan vaihtelevia tuloksia.

## Oireet ja esiintyvyys

Basedowin taudin yleisiä oireita ovat muun muassa struuma, takykardia, hermostuneisuus ja ulkonevat silmät. Noin puolella potilaista esiintyy tärinää ja painon laskua. Taudin oireisto kuitenkin vaihtelee, eikä kaikilla potilailla ole kaikkia oireita. Basedowin tauti on yleisempää naisilla kuin miehillä, ja siihen sairastutaan useimmiten 30–40 vuoden iässä.

## Historia
Jo antiikin kreikkalaiset kuvailivat Basedowin tautiin tyypillisiä oireita, joihin kuuluvat struuma, sydämen tykytys sekä poikkeava silmämunan ulkonema. Vuonna 1786 englantilainen lääkäri Caleb Parry tunnisti ja selitti ensimmäisen kerran edellä mainittujen oireiden yhdistelmiä, joita hän havaitsi muutamilla potilailla. Parryn poika julkaisi tutkimustulokset vasta isänsä kuoleman jälkeen vuonna 1825. Myöhemmin irlantilainen Robert James Graves (1797–1853) ja saksalainen Carl Adolph von Basedow (1799–1854) havaitsivat potilaillaan samankaltaisia oireita kuin Parry. Graves kuvasi sairauden vuonna 1835 ja Basedow hieman myöhemmin vuonna 1840. Nimi Gravesin tauti () rajoittuu pääasiassa anglosaksisiin maihin.

## Lähteet
*[Terveysportti](http://www.terveysportti.fi/terveyskirjasto/tk.koti?p_haku=Kilpirauhasen%20liikatoiminta%20(%22myrkkystruuma%22)&p_artikkeli=dlk00665)

### Viitteet

## Aiheesta muualla
* Matti Välimäki: Basedowin taudin silmäoireyhtymän hoito, Lääketieteellinen aikakauskirja Duodecim, 1992;108(19):1695-
* Kyoto Encyclopedia of Genes and Genomes (KEGG): Graves disease 
* Mayo Clinic: Graves' disease 
* Mayo Clinic: Graves' disease, Diagnosis
Heuchler

__NOTOC__
**Heuchler** (*teeskentelijä*) on saksalaisen industrial metal -yhtye Megaherzin kuudes täyspitkä studioalbumi. Se julkaistiin 25. heinäkuuta 2008. Kyseessä on ensimmäinen albumi, jolla laulaa yhtyeen uusi vokalisti Alexander "Lex" Wohnhaas. Myös muilta osin kokoonpanoon tuli muutoksia, kun rumpaliksi valittiin Jürgen "Bam Bam" Wiehler.

## Single
Single *Mann von Welt* julkaistiin 27. kesäkuuta 2008. Se on saatavana kahtena eri versiona, joista laajemmalle on koottu muutamia edellisten albumien kappaleita. Suppeammalla versiolla on *Mann von Welt* -kappaleen lisäksi *Es brennt*, joka julkaistiin alun perin  vuonna 2002 *[[Herzwerk II]]* -albumin yhteydessä.

## Heuchler
#Heuchler
#Das Tier
#Ebenbild
#Mann von Welt
#Fauler Zauber
#Mein Gral
#L'Aventure
#Schau in mein Herz
#Kaltes Grab
#Alles nur Lüge
#Morgenrot

### Limited Edition
#Das Tier (Orchester version)
#Das Tier (Orchester only-version)

## Lähteet

## Aiheesta muualla
* Viralliset sivut 
* Viralliset sivut 
* Viralliset sivut
Nuijamesisieni

**Nuijamesisieni** (*Armillaria cepistipes* syn. *Armillaria lutea*) on kannoilla ja nurmikoilla kasvava mesisienilaji. Se kelpaa ruokasieneksi, mutta maku voi vanhemmissa sienissä olla metallinen. Sieni viihtyy ruohikoilla ja kannoilla. Lähilaji on pohjanmesisieni. Lakki on kellertävänruskea ja suomuinen kuten muillakin mesisienillä.

## Lähteet
* Mesisienet  Evira: Kauppasienet
* Mesisienet  Pinkka: Lajintuntemuksen oppimisympäristö. Helsingin yliopisto.

### Viitteet
Welschriesling

**Welschriesling** on valkoviinin valmistuksessa käytetty rypälelajike, jota viljellään erityisesti Itävallassa, Unkarissa ja Kroatiassa.  Monipuolisesta rypälelajikkeesta valmistetaan sekä kevyitä ja  hedelmäisiä että täyteläisempiä valkoviinejä. Sadonkorjuun lopulla kerätyistä rypäleistä valmistetaan myös jälkiruokaviinejä. Welschriesling ei ole sukua Riesling-lajikkeelle.  Lajikkeesta käytetään myös nimityksiä Riesling Italico, Olaszrizling, Laški rizling ja Graševina.

## Viinejä

Alkon perusvalikoimaan kuuluu kolme viiniä, joiden valmistamiseen on käytetty Welschriesling-rypäleitä: halvat sekoiteviinit *[[Magyar Fehér Bor]]* ja *Vino Mikulov* sekä laadukkaampi itävaltalainen jälkiruokaviini *Lenz Moser Prestige Trockenbeerenauslese*.  Kansainvälisesti arvostetuimpia Welschriesling-viinejä ovat esimerkiksi World Wine Championships -kilpailussa kultamitalilla palkittu jälkiruokaviini *Hans Tschida 2002 TBA*. 

## Lähteet
Amfibiolentokone

**Amfibiolentokone** eli **amfibi** on lentokone, joka voi laskeutua sekä maalle että veteen ja nousta sekä vedestä että maalta. Tämä on mahdollista kellukkeisiin tai runkoon sisään vedettävien pyörien avulla. Amfibit ovat raskaampia, kalliimpia ja vaikeammin ohjattavia kuin tavalliset lentokoneet. Niiden toiminta-ala on kuitenkin helikoptereita laajempi, ja amfibeja käytetäänkin erilaisissa pitkän matkan pelastustehtävissä. Ne ovat myös sopivia kuljettamaan kevyttä rahtia sellaisille alueille, joilla lentokoneiden on operoitava sekä vedestä että maalta käsin.

Maailman suurin amfibiolentokone on venäläinen Berijev Be-42 Albatros, joka lensi ensi kerran vuonna 1986. Albatrosin siipien kärkiväli on 42 metriä, ja kahdella suihkumoottorilla varustettu kone voi saavuttaa jopa 760 kilometrin tuntinopeuden. 

## Katso myös
*Lentovene
*Vesitasolentokone
*Maaefektialus
Youssef Mouihbi

**Youssef Mouihbi** (, s. 1. huhtikuuta 1985 Tunis, Tunisia) on tunisialainen jalkapalloilija, pelipaikaltaan laitahyökkääjä ja keskikenttäpelaaja. Hän pelaa tällä hetkellä tunisialaisessa Club Africainissa.

## Ura
Mouihbin ammattilaisura alkoi AS Marsassa keskikenttäpelaajana, josta hän siirtyi kesällä 2007 Club Africainiin. Uudessa joukkueessa Mouihbi pelasi ensimmäisellä kaudellaan useimmiten hyökkäävässä roolissa vasemmalla laidalla. Lisäksi hän teki läpimurtonsa samalla kaudella tekemällä seitsemän maalia kauden aikana, ollen liigan viidenneksi paras maalintekijä. Mouihbin seuraava kausi 2008–2009 alkoi kuitenkin loukkaantumisten merkeissä. Tunisian liigaa oli ehditty pelata neljä kierrosta, kun hän loukkaantui Afrikan Confederation Cupissa egyptiläistä Haras Al Houdoudia vastaan pelatussa ottelussa lokakuussa 2008. Vamma piti hänet sivussa puolivuotta ja Mouihbi palasi Club Africainin harjoituksiin huhtikuun lopulla.

## Saavutukset
* Tunisian-mestaruus: 2008

**Henkilökohtaiset:**
*Tunisian vuoden jalkapalloilija: 2008

## Tilastot

## Lähteet

## Aiheesta muualla
* Virallinen kotisivu  
* Football Talents 
* National Football Teams
Häiden jälkeen

**Häiden jälkeen** (*Efter brylluppet*) on tanskalainen elokuva vuodelta 2006. Elokuvassa intialaisia katulapsia auttava mies joutuu palaamaan kotimaahansa Tanskaan keräämään rahaa orpokodille, jossa hän tulevan rahoittajansa tyttären häissä kuulee jotain, mikä mullistaa hänen elämänsä. Elokuvan ohjasi Susanne Bier, ja sen päänäyttelijöitä ovat Mads Mikkelsen, Sidse Babett Knudsen ja Rolf Lassgård. Elokuva sai parhaan vieraskielisen elokuvan Oscar-ehdokkuuden vuonna 2007 mutta hävisi elokuvalle *[[Muiden elämä]]*.

## Uusintaversio

Tarinasta on tehty englanninkielinen uusintaversio *After the Wedding* (2019), jossa päähenkilönä on miehen sijasta nainen (Michelle Williams). Toista naispääosaa esittää Julianne Moore, ja elokuvan on ohjannut tämän puoliso Bart Freundlich.

## Lähteet

## Aiheesta muualla

*
Edvinas Krungolcas

**Edvinas Krungolcas** (s. 21. tammikuuta 1973 Vilna, Liettuan SNT, Neuvostoliitto) on liettualainen kilpauransa lopettanut nykyaikainen viisiottelija, olympiamitalisti, maailman- ja euroopanmestari.

Krungolcas voitti yksilökilpailun olympiahopeaa Pekingissä 2008. Ateenassa 2004 hän oli 31:nen. Lisäksi Krungolcas voitti useita MM- ja EM-mitaleja sekä yksilö- että joukkuekilpailusta. Hän lopetti kilpauransa vuonna 2011.

## Lähteet
* 
* 

### Viitteet
Luteinisoiva hormoni

**Luteinisoiva hormoni** eli lutropiini (lyh. LH) on aivolisäkkeen etulohkosta erittyvä hormoni, joka stimuloi munasolujen irtoamista. Luteinisoivasta hormonista (LH), follikkelia stimuloivasta hormonista ja istukkahormonista käytetään yhteisnimitystä gonadotropiinit, koska ne kaikki vaikuttavat sukupuolirauhasten toimintaan

Luteinisoivan hormonin eritystä stimuloi hypotalamuksesta erittyvä gonadoliberiini, joka stimuloi samalla myös follikkelia stimuloivan hormonin erittymistä.

Hormonin pitoisuus on lapsilla hyvin pieni, mutta se kasvaa murrosiässä, ja siitä voidaan tutkia puberteettikehitystä. Naisilla hormonin tehtävä on stimuloida munasolun irtoamista, sen jälkeen keltarauhasen kehitystä ja ylläpitää keltarauhasen hormonituotantoa. Ovulaation aikana pitoisuus nousee moninkertaiseksi. Miehillä luteinisoiva hormoni stimuloi kivesten Leydigin solujen androgeenien eli mieshormonien tuotantoa. Hypofyysin vajaatoiminta laskee hormonin pitoisuutta.

## Lähteet
Blow-Up – erään suudelman jälkeen

**Blow-Up – erään suudelman jälkeen** (*Blowup*) on palkittu 1966 ensi-iltansa saanut brittiläis-italialainen elokuva. Se oli Michelangelo Antonionin ensimmäinen englanninkielinen ohjaustyö. Elokuva pohjautuu argentiinalaisen Julio Cortázarin novelliin ”Las Babas del Diablo”.

Pääosissa näyttelevät David Hemmings, Vanessa Redgrave, Sarah Miles, John Castle ja Jane Birkin.

British Film Instituten valitsemat asiantuntijat äänestivät *Blow-Upin* vuonna 1999 mukaan kaikkien aikojen sadan parhaan brittielokuvan listalle. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Sei Ashina

**Igarashi Aya** () eli **Sei Ashina** (; 22. marraskuuta 1983 Fukushima – 14. syyskuuta 2020) oli japanilainen näyttelijä, joka tunnetaan varsinkin *Kamen Rider Hibiki* -sarjasta. Lisäksi hän  esiintyi muun muassa elokuvassa *Silk* (2007).

Sei Ashina teki itsemurhan 36-vuotiaana 14. syyskuuta 2020.

## Lähteet

## Aiheesta muualla
*
Shigeki Hosokawa

**Shigeki Hosokawa** (; s. 16. joulukuuta 1971) on japanilainen näyttelijä. Hänet tunnetaan *Kamen Rider Hibiki* -sarjan pääroolista (Hibiki). Hän on aiemmin työskennellyt ammattilaisena mallina. 

## Aiheesta muualla
*
Paul Ekman

**Paul Ekman** (1934 – marraskuu 2025) oli yhdysvaltalainen psykologi, joka teki pioneerityötä tunteiden ja kasvonilmeiden yhteydestä. Hän on empiirisesti todennut, että vihalle, inholle, pelolle, ilolle, surulle ja pelästymiselle on universaalit ilmeet, jotka tunnistetaan kaikissa kulttuureissa. Ekman tutki myös ilmeiden yhteyttä valehteluun. Häntä pidetään yhtenä 100 vaikuttavimmista psykologeista.

## Lähteet

## Aiheesta muualla
* Ekmanin virallinen kotisivu. 
* Täydellinen bibliografia.
Lapinsirkut

**Lapinsirkut** (*Calcarius*) eli aiemmalta nimeltään **preeriasirkut** on pulmusten heimoon kuuluva varpuslintusuku. Aikaisemmin suku luettiin sirkkujen heimoon.

Preeriasirkut elävät etupäässä avomailla: preerialla, nevoilla ja palsasoilla, tunturien puuttomilla rinteillä sekä viljelys- ja laidunmailla. Ne ovat kooltaan muiden sirkkujen luokkaa. Suvussa on 3 lajia. Kolme lajia elää pelkästään Pohjois-Amerikassa, yksi laji myös Euraasian pohjoisosissa.

Koiras ilmoittaa reviirinsä esittämällä laululentoa. Koiraan juhlapuku on kirkkaamman värinen kuin talvinen peruspuku. Pesä on maassa kasvillisuuden suojassa. Preeriasirkut ovat muuttolintuja.

## Lajit
* Kirjopreeriasirkku *Calcarius ornatus*
* Lapinsirkku *Calcarius lapponicus*
* Tundrasirkku *Calcarius pictus*

## Lähteet
Pulmuset (suku)

**Pulmuset** (*Plectrophenax*) on pulmusten heimoon kuuluva varpuslintujen suku, jossa on vain kaksi lajia: pulmunen (*Plectrophenax nivalis*) ja lumipulmunen (*Plectrophenax hyperboreus*). Aikaisemmin suku luettiin kuuluvaksi sirkkujen heimoon.

Suvun lajit elävät lisääntymisaikana arktisilla alueilla, lumipulmunen vain kahdella saarella Beringinmeressä. Ne ovat lyhyen matkan muuttolintuja.

Pulmuset ovat mustavalkoisia, hieman varpusta kookkaampia lintuja, jotka syövät siemeniä. Ne elävät karuilla tunturien kivikkorinteillä, rannoilla ja kivikoissa, muuttomatkalla myös pelloilla. Pesä on maassa.

## Lähteet
Abd al-Ati al-Ubayyidi

**Abd al-Ati al-Ubayyidi** (, 1939 – 16. syyskuuta 2023) oli libyalainen poliitikko ja diplomaatti, joka toimi sekä Libyan kansankongressin pääsihteerinä että pääministerinä. Hän oli yksi kolmesta pääsovittelijasta, kun Libya päätti luopua ydinohjelmastaan. Hän toimi myös Libyan Italian-suurlähettiläänä.

Al-Ubayyidi oli Libyan pääministeri 1977–1979, ja sen jälkeen hän toimi 1979–1981 Libyan kansankongressin pääsihteerinä eli nimellisenä valtionpäämiehenä. Todellinen valta oli edelleen Muammar Gaddafilla. Al-Ubayyidi oli tuona aikana mukana yhtenä pääneuvottelijoista neuvottelemassa Libyan päätöstä luopua sen ydinaseohjelmasta.

Al-Ubayyidi valittiin 2011 Libyan ulkoministeriksi, kun hänen edeltäjänsä Mussa Kussa oli päättänyt loikata maasta. Tämä tapahtui keskellä Libyan sisällissotaa, jossa taistelivat Gaddafia hallintoa tukeneet sekä häntä vastustaneet joukot. Al-Ubayyidi matkusti viikko valintansa jälkeen 3. huhtikuuta Kreikkaan neuvottelemaan rauhasta ulkoministeri Dimítrios Droútsasin kanssa.

Kapinalliset pidättivät Al-Ubayyidin 31. elokuuta 2011 Tripolin länsipuolella. Gaddafin hallinto kaadettiin vielä vuoden 2011 aikana, ja Al-Ubayyidi oli ensimmäisiä, jotka joutuivat vanhasta hallinnosta tuomiolle. Häntä ja Muhammad Abu al-Qasim al-Zuwaita syytettiin valtion varojen väärinkäytöstä, mutta oikeusistuin totesi heidät syyttömiksi. He olivat suostuneet maksaa 2,7 miljardia Yhdysvaltain dollaria Lockerbien pommi-iskun uhreille.

## Lähteet